OpenLLM-France/wikimedia huggingface dataset:
# Calton (Glasgow)

Calton, bertakoek The Calton deitua, Eskoziako gaeleraz: A' Challtainn eta eskozieraz: Caltoun, Eskoziako Glasgow hiriko barruti bat da.

## Kanpo estekak

* Datuak: Q5023997
* Multimedia: Calton, Glasgow / Q5023997
# Calton Hill

Calton Hill Eskoziako Edinburgh hiriburuan kokatzen den muinoa da. Hiri Berriaren ekialdean kokatzen da hain justu ere. UNESCOk Edinburgh Gizateriaren Ondare izendatu zuenean Calton Hill ere barnean sartu zuen.

## Eraikinak

Eskoziako Gobernuaren eraikin ugari daude bertan, Gobernuaren egoitza den St Andrew's House eta muinoaren oinean Eskoziako Legebiltzarra eta Holyrood jauregia.
Muinoaren gainean ere eraikin sinboliko ugari daude:
* Eskoziako Monumento Nazionala
* Nelsonen monumentoa
* Dugald Stewart monumentoa
* Robert Burns monumentoa
* Martiri politikoen monumentoa
* Hiriko obserbatorio astronomikoa

## Turismoa

Turismo gune ezaguna da, baita bertatik hiriaren gain dauden ikuspegi zoragarriei esker leku bisitatuenetako bat ere bertatik hiriko hainbat margolan eta argazki eder egin ohi direlarik. Erresuma Batuko hirugarren ikuspegi ederrena izendatua izan zen.
Urtero apirilaren 30ean Calton Hill muinoan Bealtaine Jaialdia ospatu ohi da, 12.000 lagun inguru igo ohi direlarik.

## Iruditegia

* Nelsonen monumentoa (dorrea) eta Monumento Nazionala.
* Edinburgheko Hiri Zaharra eta Edinburgheko gaztelua Calton Hill muinotik ikusita.
* Eskoziako Monumentu Nazionala.
* St Andrew's House, Gobernuaren egoitza.
* Calton Hill muinoa Edinburgheko gaztelutik ikusita.

## Kanpo estekak

* Datuak: Q1199959
* Multimedia: Calton Hill / Q1199959
# Carlos Seco Serrano

Carlos Seco Serrano (Toledo, Espainia, 1923ko azaroaren 14a - Madril, 2020ko apirilaren 12a) espainiar historialaria izan zen.

## Biografia

Aita militarra zuenez, herri batean baino gehiagotan bizi izan zen txikitan. 1941ean, Madrila aldatu zen Unibertsitate Konplutentsean Filosofia eta Letretako ikasketak egitera. 1945ean amaitu zituen ikasketak emaitza bikainekin, eta sari berezia eskuratu zuen. 1950ean, Historiako doktore egin zen, eta, 1953tik 1957ra, Madrilgo Filosofia eta Letretako Fakultateko irakasle izan zen.
1957an, katedra eskuratu zuen Bartzelonan, eta, 1974an, Madrilgo Informazio Zientzien Fakultatean sartu zen.
1978an, Historiako Errege Akademiako osoko kide egin zuten. Era berean, Bartzelonako Buenas Letras Akademiako kidea zen, eta Ikerketa Zientifikoetako Goi Mailako Kontseilukoa.

## Idazlanak

Espainiako historiari buruzko zenbait liburu eman zituen argitara, eta aipatzeko modukoa da, besteak beste, Militarismo y civilismo en la España contemporánea (1984, Militarismoa eta zibilismoa gaur egungo Espainian), zeinari esker eman baitzioten 1986an Espainiako Historiako Sari Nazionala.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3753357
# Carlos Soares Garrit

Carlos Soares Garrit (1971ko abenduaren 4a - ) Brasilgo futbolari ohia da.
Hainbat futbol taldetan jokatu du, esaterako Kashima Antlers.

## Kanpo estekak

* (Japonieraz) J.League Data Site
* Datuak: Q3244924
# Carlos Sobera

Carlos Sobera Prado (Barakaldo, Bizkaia, 1960ko abuztuaren 11) euskal herritar aktore eta telebista aurkezlea da. Zuzenbidea ikasi zuen Deustuko Unibertsitatean, eta EHUn irakasle izan zen (1987-1997).

## Lanak
### Zinema

* Bendita calamidad (2015)
* Pacto de Brujas (2002).
* El forastero (2002).
* El lápiz del carpintero (2002).
* ¡¡¡Hasta aquí hemos llegado!!! (2002).
* Lo mejor de cada casa (Una semana en el parque) (2000).
* Rigor Mortis (1996).
* Quítate tú 'pa' ponerme yo (1982).

### Telebista

* Jeopardy (2007 - ) Antena 3n.
* 1 contra 100 (2007) Antena 3n.
* El show de los récords (2006 - ) Antena 3n.
* ¿Quién quiere ser millonario? (2005-2007) Antena 3n.
* Números Locos (2005) Antena 3n.
* ¿Hay trato? (2004) Antena 3n.
* El Supershow (2004) Antena 3n.
* El Señorio de Larrea (1999) ETB 2n.
* ¿Quién quiere ser millonario? 50 por 15 (1999-2002) Telecincon.
* Al salir de clase (1997-1999) Telecincon.
* Quítate tú pa' ponerme yo (1999) Telecincon.
* PC Adictos (1997) TVE 1en.
* Ciudadanos (1995) ETB 2n.
* Date el bote ETB 2n.
* Arde la tarde ETB 2n.
* La familia mudanza Televisión de Galician.
* La gran evasion ETB 2an.

## Kanpo loturak

* Carlos Soberaren IMDBko fitxa irakurgai
* Carlos Soberaren webgunea
* Datuak: Q282241
* Multimedia: Carlos Sobera / Q282241
# Carlos Sobrini

Carlos Sobrini Marín (Doneztebe, Nafarroa, 1925eko maiatzaren 9a - Madril, Espainia, 2020ko abenduaren 6a) nafar arkitektoa izan zen. Espainiako Arkitektura Sari Nazionala eman zioten 1959an.

## Bizitza

Madrilgo Arkitektura Goi Eskola Teknikoan lizentziatu zen, non 1952an Ikasketa Amaierako Sari Nazionala irabazi zuen. 1953an iraskasle laguntzaile hasi zen lanean Madrilgo Arkitektura Goi Eskola Teknikoko Proiektuen Katedran.
1968an Madrilgo Arkitektura Goi Eskola Teknikoko katedradun bilakatu zen. Horrez gain, Sevillako Unibertsitateko katedraduna eta Nafarroako Unibertsitateko Arkitektura Eskolako ikasketa amaierako irakaslea ere izan zen.

## Lanak

* Baztan hotela (Elizondo, 1965)
* Nafarroako Unibertsitateko Zientzia eta Farmazia Fakultatea (1967)
* Nafarroako Arkitektura Goi Eskola Teknikoa (1975, Rafael Etxaide eta Eugenio Aginaga arkitektoekin lankidetzan)

## Kanpo estekak

* Datuak: Q28662922
* Multimedia: Carlos Sobrini / Q28662922
# Carlos Solchaga

Carlos Solchaga Catalán (Tafalla, Nafarroa Garaia, 1944ko maiatzaren 28a) ekonomialaria eta politikaria da.

## Biografia

Madrilen, Basilean eta Estatu Batuetan ekonomia ikasi ondoren, 1974an PSOEn sartu zen. PSE-EEn bere ibilbidea hasi eta 1982an Espainiako ministro izendatu zuten. 1996an politika utzi zuen.
* Datuak: Q2749496
* Multimedia: Carlos Solchaga / Q2749496
# Carlos Slepoy

Carlos Alberto Slepoy Prada (Buenos Aires, 1949ko urriaren 2-Madril, 2017ko apirilaren 17), Carli Slepoy bezala ere ezagututa, Espainian erbesteratutako argentinar jurista izan zen. Oso ezaguna egin diktadura desberdinen biktimeen defentsan.

## Biografia

1975an Buenos Airesko Unibertsitatean zuzenbide ikasketak burutu zituen. Urte horrietan militante ezkertiarra zen eta lan-zuzenbidearen alorrean lan egiten zuen. Alianza Anticomunista Argentina eskuin-muturreko taldeak bahitu eta torturatu zuen. Bere talde bereko beste bost pertsona oraindik gaur egun ez dira agertu: Oscar Di Dío, Adolfo Chorni, Alberto Antebi, Nora Hochman y Alberto Podgaetsky. 1976ko martxoaren 15ean, Argentinako estatu-kolpea bederatzi egun baino lehen, Slepoy atxilotua izan zen, María Estela Martínez de Perón gobernu konstituzionalaren garaian. Atxilotzaileak Escuela de Mecánica de la Armadako militarrak izan ziren. Torturatua eta mehatxatua, azkenik, espetxeratua izan zen.
1977an askatua izan zen eta Espainian erbesteratu zen. Madrilen abokatu bezala lan egin zuen. 1982ko urtarrilaren 17an, UGT sindikatuko abokatua zenean, Madrilen, mozkortuta zegoen polizia nazional batek tiro egin zion eta larriki zauritu zuen; zauri horren ondorioz, denborarekin, gurpil-aulkian ibiltzeko beharra izan zuen. 1998an, Baltasar Garzón epailarekin batera, Augusto Pinochet diktadore txiletarraren aurka aritu zen; ondorioz, diktadorea atxilotua izan zen Erresuma Batuan, herrialde horretan ebakuntza bat egiteko zegoenean. 2010ean, beste abokatuekin batera, Francoren diktaduraren krimenen aurkako kereila aurkeztu zuen.
Bere bizitza osoan Giza eskubideen aldeko militantea izan zen Slepoy.
2017ko apirilaren 17an hil zen, 68 urte zituelarik, organu desberdinen arazoak izanez gero. Egun horietan Público aldizkari digilatalak omenaldi bat egin nahi zion haren bitartean egunkariaren Giza eskubideen defentsaren aktibismoa saritzeko sortu duten lehenengo saria emateko.

## Erreferentziak

* ↑ http://www.cronista.com/economiapolitica/Murio-Carlos-Slepoy-el-abogado-argentino-que-quiso-juzgar-al-franquismo-20170417-0087.html

## Kanpo estekak

* Arantza Iraolaren komentarioa Berrian.
* (Gaztelaniaz):Elkarrizketa Carlos Spaloyri Palestinari buruz You Tuben.
* (Gaztelaniaz):Carlos Slepoy Nodo50 webgunean.
* Datuak: Q5751801
* Multimedia: Carlos Slepoy / Q5751801
# Bunschoten

Bunschoten (entzun) Herbehereetako Utrecht probintziako herria da. 2010eko urtarrilaren 1eko erroldaren arabera, herriak 20.000 biztanle zituen.

## Ikus, gainera

* Utrecht probintzia

## Kanpo estekak

* (Nederlanderaz) Udalaren webgunea.
* Datuak: Q10034
* Multimedia: Bunschoten / Q10034
# Bunsen (argipena)

Bunsen hitzak adiera eta erabilera zenbait ditu:
# Bunsen erregailu

Bunsen erregailua laborategietan gauzak berotu, erre edo esterilizatzeko erabiltzen den metxero edo erregailua da, gas naturala edo antzeko erregai bat erabiltzen duena. Robert Wilhelm Bunsen kimikari alemanaren ohorez dago izendatua.

## Erreferentziak

* ↑ (Ingelesez) «Bunsen erregailua: Bunsen erregailuaren fabrikatzailea eta hornitzailea - ANTITECK» https://antiteck.com/eu/ (Noiz kontsultatua: 2023-11-18).
* ↑ (Ingelesez) Jensen, William B.. (2005). «The Origin of the Bunsen Burner» Chemical Education Today: 518..

## Kanpo estekak

* Datuak: Q221262
* Multimedia: Bunsen burners / Q221262
ieaKimika laborategiko tresneria :
# Bunraku Antzoki Nazionala

Bunraku Antzoki Nazionala (japonieraz: 国立文楽劇場, Kokuritsu Bunraku Gekijō) Osakan dagoen bunraku antzokia da, Japoniako garrantzitsuena gainera. 1984ean inauguratu zen Chūō auzoan. Japoniako Arte Kontseiluak kudeatzen du.

## Egitura

Bi areto dauzka. Handiak 700 eserleku ditu eta bunraku txotxongilo antzerkiak izaten dira bertan. Areto txiki bat ere badu, rakugo eta manzai hizketaldiak eta japoniar musika emanaldiak izaten dira bertan.

## Kanpo estekak

* (Japonieraz)(Ingelesez) Webgune ofiziala
* Datuak: Q1138857
* Multimedia: National Bunraku Theatre / Q1138857
# Bunraku (filma)

Bunraku, 2010eko Guy Moshek zuzendutako borroka arteetako film bat da. Josh Hartnett, Demi Moore, Woody Harrelson, Ron Perlman, Kevin McKidd eta Gackt aktoreek antzeztu zuten.
2010eko Torontoko Zinemaldian estreinatu zen.

## Argumentua

Oharra: Atal honek istorio osoa edo amaiera argitzen du.
Etxegabe ibiltaria (Josh Hartnett) eta Yoshi (Gackt) japoniar samuraia hiri batera ailegatu berri dira, bertako hiritarrak Nicola (Ron Perlman) eta Alexandra (Demi Moore) buru dituen gaizkile talde batek izutuak bizi dira. Elkar ezagutzean, indarrak batu eta gaizkileei aurre egitea erabakiko dute, Tabernariaren (Woody Harrelson) agindupean jarriz.

## Aktoreak

* Josh Hartnett: Etxegabea
* Gackt: Yoshi
* Woody Harrelson: Tabernaria
* Kevin McKidd: 2. hiltzailea
* Ron Perlman: Nicola "Egur-ebakitzailea"
* Demi Moore: Alexandra
* Jordi Molla: Valentine
* Shun Sugata: Osaba, Yoshiren osaba
* Mike Patton: Narratzailea
* Mark Ivanir: Eddie
* Emily Kaiho: Momoko

## Kanpo estekak

* IMDBko fitxa irakurgai (Ingelesez)
* Datuak: Q2702930
# Carl Menger

Carl Menger (1840ko otsailaren 28 – 1921eko otsailaren 26) austriar eskola sortu zuen ekonomialaria izan zen. Vienako Unibertsitateko irakasle, bere ekarpen nagusia marjinalismo izeneko teoria garatzea izan zen ekonomia klasikoaren kostuan oinarrituriko balioaren aurka.
* Datuak: Q84177
* Multimedia: Carl Menger / Q84177
# Carl Milles

Carl Milles (Lagga, 1875eko ekainaren 23a - Lidingö, 1955eko irailaren 19a) suediar eskultorea izan zen.
Bere jaiotza izena Carl Wilhelm Emil Andersson izan zen eta Uppsalako konderrian jaio zen. 1897an Parisera iritsi eta artea ikasi zuen, Auguste Rodinen tailerrean lan egiteaz gain. Munichetik igaro ondoren, Suediara itzuli zen eta Millesgården eraiki zuen etxebizitza eta lanerako. 1931n Michiganera bidaiatu zuen, enkarguz hainbat eskultura eta iturri egiteko. Estatu Batuetan hogei urte eman ondoren, Millesgardenera itzuli zen bere azken urteak bizitzera.

## Iruditegia

* Indian God of Peace, Saint Paul City Hall and Ramsey County Courthouse, Saint Paul, Minnesota
* Poseidon
* Aingeruak musika jotzen, Millesgården
* Basurde basatia, Millesgården
* Millesgården
* Millesgården
* Europa zezenaren gainean, Tennesseeko Unibertsitatea, Knoxville
* Jainko Aita, Nacka Strand, Nacka
* Gizon eta Pegaso, Millesgården
* Jainkoaren eskua, Millesgården
* Eguzkiaren kantaria, National Memorial Gardens, Falls Church, VA
* Triton maskor bati putz egiten, Mayo Clinic, Rochester, Minnesota
* Bi dantzari, Götaplatsen, Göteborg
* The Greendale War Memorial, West Boylston Street, Worcester, Massachusetts
* Fort Christina
* Indiarraren burua

## Kanpo estekak

* Datuak: Q48548
* Multimedia: Carl Milles / Q48548
# Carl Panzram

Carl Panzram (1891ko ekainaren 28a – 1930eko irailaren 5a) AEBko serie-hiltzaile ospetsua izan zen. Atxilotuta, Kansasko Leavenworthen, urkamendian hilarazi zuten.

## Biografia

Charles Panzram 1891ko uztailaren 28an jaio zen, Polk konderrian jaio zen, Minnesotan. Etorkin prusiarren familikoa, familiako landaetxean hazi zen. Oso ezaguna egin zen laster bere alkoholzaletasunagatik eta, ondorioz, autoritateekin izan zituen arazoengatik. Lapurketa txikien protagonista, hamalau urtekin etxetik alde egin zuen, haren esanetan, kaleko jendearen talde batek bortxatu ondoren. Estatuen arabera izengoiti desberdinak erabili zituen: "Carl Baldwin" Oregonen; "Jeff Davis" Idahon eta Montanan; "Jefferson Davis" Kalifornian eta Montanan; "Jeff Rhodes" Montanan; "Jack Allen" eta "Jefferson Baldwin" Oregonen; "John King" eta "John O'Leary of Nevada" New Yorken. Ofizialki 31 pertsona hil zituen.

## Krudelkeria

Panzramen krimenak erakusten zuen krudelkeriagatik izan ziren ezagunak: biktmak, emakumeak zein gizonak, sexualki bortxatzen zituen. Antza, ohitura horrek ez zuen jarrera homosexuala erakusten, biktimak umilatzeko asmoa baizik.

## Panzram zineman

Thomas E. Gaddis Panzrami buruzko liburua argitaratu zuen 1970an, "Panzram: a journal of murder". 1996an "Killer: A journal of murder" izenburupean liburua zinemara eramana izan zen. Panzramiren papera James Woodsek egin zuen; filme berean Robert Sean Leonardek hartu zuen parte. 2012an John Borowskik hiltzaile honi buruzko dokumentala egin zuen: Carl Panzram: The Spirit of Hatred and Vengeance.

## Erreferentziak

* ↑ http://www-rohan.sdsu.edu/nas/streaming/dept/scuastaf/collections/Panzram/Panzram-Box01Folder03.pdf

## Kanpo loturak

* (Ingelesez): [*Carl Panzram: The Spirit of Hatred and Vengeance Filmaren webgune ofiziala.]
* Datuak: Q716583
* Multimedia: Carl Panzram / Q716583
# Carl Orff

Carl Orff (Munich, Alemania, 1895eko uztailaren 10a - Munich, 1982ko martxoaren 29a) alemaniar musikagilea izan zen.

## Biografia

Municheko Musika Akademian egin zituen musika ikasketak, eta H. Kaminski musikagilearekin osatu zituen. Zuzendari-lanetan aritu zen Munich, Mannheim eta Darmstadten.
1930. urtean Schulwerk izeneko zuzendaritza- eta musika-ikasbidea argitaratu zuen. 1937. urtean Monteverdiren opera batzuen moldaketak argitaratu zituen, eta urte hartan bertan idatzi zuen lanik famatuena: Carmina Burana, antzeztokirako kantata, Erdi Aroko poema batzuetan oinarritua.
Ondoren greziar antzerkietan eta Erdi Aroko misterioetan oinarritutako lanak idatzi zituen: Catulli carmina (1943), eta Trionfo di Afrodite (1953) Carmina Buranarekin batera Triunfi trilogia osatzen dutenak. Beste lan batzuk ditu: Der Mond (1939, Ilargia), Die Kluge (1943, Maltzurra), operak; Comœdia de Christi Resurrectione (1956), Pazkoko kantata; Ludus de nato infante mirificus (1960), jaiotza-antzerkia; eta Antigonæ (1949), Oedipus der Tyran (1959) eta Prometheus (1966), opera-trilogia.
1924. urtean, Dorothee Güntherrekin batera, Güntherschule dantza- eta musika-eskola sortu zuen; bertan perkusioa eta mugimendua erabili zituen, musika-irakaskuntza teknika berriak sortzeko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q44086
* Multimedia: Carl Orff / Q44086
# Carl Palmer

Carl Frederick Kendall Palmer (Handsworth, Birmingham, 1950eko martxoaren 20a) ingeles bateria jotzailea da. Emerson, Lake & Palmer rock progresibo taldeko sortzaileen bat izan zen.
* Datuak: Q348277
* Multimedia: Carl Palmer / Q348277
# Carl Maria von Weber

Carl Maria Friedrich Ernst von Weber (Eutin, Holstein, Alemania, 1786ko azaroaren 18 edo 19a - Londres, Ingalaterra, 1826ko ekainaren 5a) musikagilea, orkestra-zuzendaria eta piano-jotzailea izan zen. Weberrek Alemaniako operaren oinarriak ezarri zituen; libreto gehienak alemanez idatzita zeuden, eta askotan alemaniar historian oinarritu zen operak idazteko. Bestalde, opera erromantikoaren sortzailetzat hartzen da.

## Bizitza

M. Haydnekin egin zituen ikasketak Salzburgon. Hamahiru urterekin lehen opera idatzi zuen, eta hamazazpi zituela Breslauko antzokiko musika-zuzendari izendatu zuten. 1803. urtean Vienan G. J. Voglerren ikasle izan zen. Hiri askotan lan egin zuen kapera maisu gisa: Breslau, Karlsruhe, Mannheim, Darmstadt, Munich eta Pragan.
1813-1816. urteetan Pragako opera zuzendaria izan zen. 1817-1821. urteetan, Der Freischütz (Isileko ehiztaria) idatzi eta aurkeztu ondoren, garai hartako musikagile ezagunena izan zen.
Beste lan aipagarri batzuk ditu: Abu Hassan (1810-1811), Euryanthe (1822-1823), Die Drie Pintos (1820. urtean hasia), Oberon (1825-1826); Turandot (1809) eta Preciosa (1820); Eskoziarrak (1802), Valsean egiteko gonbitea (1819).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q154812
* Multimedia: Carl Maria von Weber / Q154812
# Carl Nielsen

Carl Nielsen (Nørre-Lyndelse, Danimarka, 1865eko ekainaren 9a - Kopenhage, Danimarka, 1931ko urriaren 3a) daniar musikagilea, biolin-jotzailea eta zuzendaria izan zen.
Danimarkako musikagile ospetsuena da, idatzi zituen sinfoniengatik bereziki miretsia.

## Biografia

1884-1886 urteetan egin zituen ikasketak Kopenhageko Kontserbatorioan. Geroago Errege Antzokiko kapera-maisu izan zen (1908-1914) eta Kopenhageko Musika Elkarteko zuzendari (1915-1927).
Kontserbatorioko irakasle ere izan zen, eta 1931. urtean zuzendari izendatu zuten, hil baino lehenago.
Harmonia kromatikoak eta disonanteak erabili zituen, eta egitura tinkoak kontrapuntuaren alorrean. Tonalitatearekin, berriz, ausart jokatu zuen, atonalismoa eta politonalismoa erabiliz. 1890-1925 urteetan idatzitako sei sinfonietan nabaria da Nielsenek egin zuen aurrerabidea.
Bi opera ere idatzi zituen: Saul eta Dabid (1902) eta Maskarada (1906); hiru kontzertu eta kamerako, koruko eta teklaturako lan ugari. Danimarkako herri-musikan oinarritutako kantu bikainak idatzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q205139
* Multimedia: Carl Nielsen / Q205139
# Bronchales

Bronchales Teruelgo udalerria da, Sierra de Albarracín eskualdean dagoena.
2009ko urtarrilaren 1eko erroldaren arabera 483 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q589146
* Multimedia: Bronchales / Q589146
# Bronchocela

Bronchocela Agamidae familiako narrasti genero bat da. Hego-Ekialdeko Asian bizi dira.

## Espezieak

* Bronchocela celebensis Gray, 1845
* Bronchocela cristatella (Kuhl, 1820)
* Bronchocela danieli (Tiwari & Biswas, 1973)
* Bronchocela hayeki (Müller, 1928)
* Bronchocela jubata Duméril & Bibron, 1837
* Bronchocela marmorata Gray, 1845
* Bronchocela orlovi Hallermann, 2004
* Bronchocela rubrigularis Hallermann, 2009
* Bronchocela smaragdina Günther, 1864
* Bronchocela vietnamensis Hallermann & Orlov, 2005

## Kanpo estekak

* Datuak: Q1808304
* Multimedia: Bronchocela / Q1808304
* Espezieak: Bronchocela
# Bromölla udalerria

Bromölla Suediako udalerria da. Eskaniako konderrian kokatua dago. 197,14 km² ditu eta 12.546 biztanle ditu.

## Mugakideak

Honako udalerri hauekin egiten du muga:
Kristianstad udalerria Olofström udalerria Sölvesborg udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q514830
* Multimedia: Bromölla Municipality / Q514830
# Bronaugh (Missouri)

Bronaugh Missourieko hiri bat da. Vernon konderrian kokatua dago. 2010ean 249 biztanle zituen, 0,74 kilometro koadrotan banatuta.

## Ikus, gainera

* Vernon konderria

## Kanpo estekak

* Datuak: Q2162802
# Bărcănești (Prahova)

Bărcănești Errumaniako udalerri bat da, Prahova konderrian. 8.762 biztanle ditu, 37,25 kilometro koadroko azaleran banatuta.

## Herriak

Udalerrian honako herriak daude:
Bărcănești $^{(en)}$ Ghighiu $^{(en)}$ Pușcași $^{(en)}$ Românești $^{(en)}$ Tătărani $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q679025
# Bărcănești

Bărcănești honakoa izan daiteke:
* Bărcănești (Prahova)
* Bărcănești (Ialomița)
# Bărăști

Bărăști Errumaniako udalerri bat da, Olt konderrian. 1.369 biztanle ditu, 56,96 kilometro koadroko azaleran banatuta.

## Herriak

Udalerrian honako herriak daude:
Bărăștii de Vede $^{(en)}$ Bărăștii de Cepturi $^{(en)}$ Boroești $^{(en)}$ Ciocănești $^{(en)}$ Lăzărești $^{(en)}$ Mereni $^{(en)}$ Moțoești $^{(en)}$ Popești

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2292674
# Bătrâna

Bătrâna Errumaniako udalerri bat da, Hunedoara konderrian. 88 biztanle ditu, 29,6 kilometro koadroko azaleran banatuta.

## Herriak

Udalerrian honako herriak daude:
Bătrâna $^{(en)}$ Fața Roșie $^{(en)}$ Piatra $^{(en)}$ Răchițaua $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q779615
* Multimedia: Bătrâna, Hunedoara / Q779615
# Bărcănești (Ialomița)

Bărcănești Errumaniako udalerri bat da, Ialomița konderrian. 3.536 biztanle ditu, 92,43 kilometro koadroko azaleran banatuta.

## Herriak

Udalerrian honako herriak daude:
Bărcănești $^{(en)}$ Condeești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2739138
# Bărăgan

Bărăgan (errumanieraz: Câmpia Bărăganului; kɨmpia bərəganuluj ahoskatua) hego-ekialdeko Errumanian dagoen ordokia da, Valakiako ordokiaren ekialdeko aldea dena. Bere lurzoru beltzean laboreak hazten dira.
Hegoaldean eta ekialdean Danubio ibaiak eta iparraldean Buzău eta Călmăţui ibaiek mugatzen dute. Mendebaldeko mugan Buzău, Urziceni, Budești eta Oltenița hiriak lerrotzen dira.

## Kanpo estekak

* Datuak: Q775944
# Bătarci

Bătarci Errumaniako udalerri bat da, Satu Mare konderrian. 3.612 biztanle ditu, 59,76 kilometro koadroko azaleran banatuta.

## Herriak

Udalerrian honako herriak daude:
Bătarci $^{(en)}$ Comlăușa $^{(en)}$ Șirlău $^{(en)}$ Tămășeni $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5054544
# Bărbătești (Vâlcea)

Bărbătești Errumaniako udalerri bat da, Vâlcea konderrian. 2.853 biztanle ditu, 4.125 kilometro koadroko azaleran banatuta.

## Herriak

Udalerrian honako herriak daude:
Bodești $^{(en)}$ Bărbătești $^{(en)}$ Bârzești $^{(en)}$ Negrulești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12081956
* Multimedia: Bărbătești, Vâlcea / Q12081956
# Bărăganul

Bărăganul Errumaniako udalerri bat da, Brăila konderrian. 2.864 biztanle ditu, 72,83 kilometro koadroko azaleran banatuta.

## Herriak

Udalerrian honako herriak daude:
Bărăganul $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q3692498